Branislav Lečić

**Branislav Lečić** rođen je 25. avgusta 1955. godine u Šapcu. Diplomirao je glumu na Fakultetu dramskih umetnosti u Beogradu 1978. godine u klasi profesora Minje Dedića. Impresivne glumačke pojave, već ulogom delikventa u filmu „Specijalno vaspitanje“ Gorana Markovića postavlja parametre za dalje tumačenje neprilagođenih osoba. Posebno se ističe odlučnim, beskompromisnim likovima, čvrsto uverenim u ispravnost svojih postupaka. Vrlo je uspešan i u pozorištu, za šta je višestruko nagrađivan. Jedan je od osnivača najznačajnijih alternativnih pozorišnih grupa koje su bitno uticale na pozorišni život u zemlji. Član je Jugoslovenskog dramskog pozorišta od 1980. godine. Ima zvanje redovnog profesora na Akademiji lepih umetnosti i multimedija, gde je takođe i Prodekan za razvoj.

Pored glume, bavi se i političkim radom: vodio je „Plišanu revoluciju“ (protest kod Terazijske česme), a nakon pobede demokratskih partija i petooktobarskih promena, bio je ministar za kulturu u prvoj demokratskoj vladi Srbije, koju je predvodio Dr Zoran Đinđić. Nakon izdvajanja Čedomira Jovanovića iz Demokratske stranke, postaje jedan od osnivača Liberalno-demokratske partije, a zatim i član predsedništva stranke. Jedan je od osnivača pokreta Moja Srbija, koji se priključio Demohrišćanskoj stranci Srbije (DHSS). Lečić je krajem februara 2011. izabran za predsednika DHSS.

Od 1994. do 2007. je bio u braku s diplomiranom pravnicom Ivanom Vujadinović, s kojom ima dvoje dece: sina Ivana (14) i kćerku Anu (12). Od 2010. do 2016. godine je bio u braku sa Ninom Radulović, s kojom ima sina Lava.

## Filmografija
* 1977. Ančika Dumas (TV) ... Milicioner
* 1977. Specijalno vaspitanje ... Fikret
* 1979. Ti međutim stojiš na velikoj reci (TV)
* 1980. Hajduk ... Kapetan Topolac
* 1980. Interesi (TV)
* 1981. Kraljevski voz ... Pantić
* 1981. Dečko koji obećava ... Karatista
* 1981. Baza na Dunavu (TV serija) ... Maksa Bakan
* 1981. Piknik u Topoli
* 1981. Svetozar Marković (TV serija) ... Đura LJočić
* 1981. Sedam sekretara SKOJ-a (TV serija)
* 1982. Venerijanska raja (TV)
* 1982. Direktan prenos
* 1983. Igmanski marš
* 1984. Ubica (TV)
* 1984. Formula 1 (TV serija)
* 1985. Tombola (TV)
* 1985. LJubavne priče (mini TV serija)
* 1985. Srebrena lisica (TV) ... Kapetan Braun
* 1985. Priče iz fabrike (TV serija) ... Ivan
* 1986. Crna Marija ... Zenit
* 1986. Rodoljupci (TV) ... Lepršić
* 1986. Divlji vetar ... Mitar Sekulić
* 1986. Vrenje (TV) ... Milan Gorkić - Zomer
* 1986. Trgovci i ljubavnici (TV) ... Gavrilo Gašić
* 1986. Sivi dom (TV serija) ... Crni
* 1987. Oktoberfest ... Lepi
* 1987. Vuk Karadžić (TV serija) ... Hajduk Veljko
* 1988. Život sa stricem ... Vinko Maglica
* 1988. Čavka
* 1988. Rudi (TV)
* 1989. Boj na Kosovu ... Bajazit Jildirim
* 1989. Dr br.1: Masmediologija na Balkanu ... Dr Milorad Cvijović
* 1989. Seobe ... Aranđel Isakovič
* 1990. Dr br.2: Balkanska perestrojka ... Dr Milorad Cvijović
* 1990. LJeto za sjećanje ... Zefir/odrasli Gustav
* 1990. Gluvi barut ... Miloš Radekić
* 1991. Metla bez drške 3: Afera Armani (TV serija) ... Armani, mafijaš
* 1991. Čaruga ... Crveni Božo
* 1991. Moj brat Aleksa ... Aleksa Šantić
* 1991. Holivud ili propast (TV)
* 1992. Bulevar revolucije ... Dragan
* 1992. Prvi put s ocem na jutrenje (TV) ... Mitar
* 1992. Aleksa Šantić (TV serija) ... Aleksa Šantić
* 1993. Tri karte za Holivud ... Gavrilo Milentijević
* 1994. Rođen kao ratnik
* 1994. Ni na nebu ni na zemlji ... Stojan Stole Janković
* 1994. Pokvarenjak (TV)
* 1995. Podzemlje ... Mustafa
* 1995. Bila jednom jedna zemlja (TV serija) ... Mustafa
* 1995. Otvorena vrata (TV serija) ... Doktor Gazivoda
* 1996. Sudbina jednog razuma (TV) ... Jovan Sterija Popović
* 1997. Balkanska pravila ... Aleksa Lazarević - Prašnjavi
* 1998. Porodično blago (TV serija) ... LJubomir Starčević - LJuba Ris
* 2000. Tajna porodičnog blaga ... LJubomir Starčević - LJuba Ris
* 2002. Porodično blago 2 (TV serija) ... LJubomir Starčević - LJuba Ris
* 2002. Lavirint ... Milan Aksentijević
* 2003. Profesionalac ... Teodor Teja Kraj
* 2006. Šejtanov ratnik ... Knjaz Miloš
* 2007. Urota (TV serija) ... srpski premijer
* 2008. Na lepom plavom Dunavu ... Horst
* 2008. Pečat
* 2007.-2008. Vratiće se rode (TV serija) ... Pera
* 2008. Sveti Georgije ubiva aždahu ... Kapetan Tasić
* 2008. Romance the Dark
* 2008. Zaustavi vreme ... Vladan

## Kontroverze
Dana 22. marta 2021. godine, optužen je za silovanje glumice Danijele Štajnfeld, dok je istog dana portal *Insajder* objavio snimak njihovog telefonskog razgovora koji je dostavljen Višem javnom tužilaštvu kao jedan od dokaza.

## Reference

## Vanjske veze
* 
* Konačno voli nakon razvoda
* Građani pokrenuli ”Moju Srbiju“
* Branislav Lečić, glumac koji je srušio Miloševića
* Intervju: Ja i Čedomir